cyanic-selkie/wikianc huggingface dataset:
Walmer
Julius Cæsar skal ha kome i land på Deal-stranda ved Walmer då han invaderte Storbritannia i 55 og 54 f.Kr. Walmer er ein av fleire moglege ilandstigingsstader, men blir rekna som den mest trulege på grunn av skildringar og distansar gjevne i Gallarkrigane. Den moglege landingsstaden er markert med eit minnesmerke nær den lokale livreddingsstasjonen.
Walmer jernbanestasjon ligg på Kent Coast-linja.
Helena Jonsson
Hanna Helena Jonsson, gift Helena Ekholm i 2010, er ein svensk tidlegare skiskyttar frå Helgum i Sollefteå kommun i Västernorrlands län. Ho vann tre gullmedaljar, ein sølvmedalje og tre bronsemedaljar i fire ulike VM i skiskyting i tida 2007-12. Jonsson vann verdscupen i skiskyting 2009, og sigra i 13 renn i verdscupen.
Aktiv
Helena Jonsson vart lagt merke til då ho i 2006-sesongen oppnådde ein fjerdeplass på 15 km i verdscupen. Under VM 2007 i Antholz gjekk ho første etappen på Sveriges lag som vann gull på mixstafetten, dei andre på laget var Anna Carin Olofsson, Björn Ferry og Carl Johan Bergman. I den såkalla sprintøvinga kom ho på fjerdeplass. Få veker etter VM, i mars 2007, vann ho sin første verdscupsiger då ho gjekk til topps i det siste rennet for sesongen, fellesstarten i Khanty-Mansijsk.
Den 4. desember 2008 tok Jonsson sin andre internasjonale siger, på 15-kilometeren i opningsrennet i verdscupen i Östersund. Same sesongen tok ho gullmedaljen på jaktstarten og bronsen på fellesstarten i verdsmeisterskapen, dessutan vann ho til saman fire renn i verdscupen og sikra seg trofeet som verdas beste kvinnelege skiskyttar i 2009.
OL-sesongen 2010 opna Jonsson sterkt og vann fire tevlingar i verdscupen. Seinare i sesongen gjekk det tråare og ho lukkast lite i OL. Gifte Helena Ekholm vann 15 km under VM i skiskyting 2011 i Khanty-Mansijsk, og tok bronse på jaktstarten. Sigeren på 15 km var han hennar 13. og siste i noko verdscuprenn, og kom på same staden der ho fire år tidlegare tok sin fyrste rennsiger. I sin siste sesong, 2012, fekk ho bronsemedaljen på 15 km og vart nummer fire på den halve distansen under VM i Ruhpolding.
Helena Jonsson vart tildelt både Svenska Dagbladets gullmedalje og Sveriges Radios Jerringpris for 2009.
New Blood
New Blood er det niande studioalbumet til den engelske rockemusikaren Peter Gabriel, utgjeve 10. oktober 2011. Albumet består av orkesterinnspelingar av songar frå tidlegare album av Gabriel.
Bakgrunn
Albumet er eit framhald av prosjektet Gabriel starta med det førre albumet, Scratch My Back (2010), der han gjorde orkesterversjonar av andre sine songar. Ideen kom til etter at Gabrriel omarrangerte songar for orkester for den andre halvdelen av konsertane på Scratch My Back-turneen i 2010. For dette albumet heldt Gabriel fram samarbeidet med arrangøren John Metcalfe. Han hadde opphavleg planar om å spele inn songar med heimelaga instrument, men fann ikkje rekkjevida og tonen i instrumenta han kom fram til.
Albumet har ein ny song, «A Quiet Moment», som oppstod frå eit ønskje om å skilje «Solsbury Hill» frå resten av albumet. Opphavleg skulle tre minutt med stille skilje «Solsbury Hill», men ein tenkte dette berre kom til å forvirre folk, og Gabriel meinte at «A Quiet Moment» kom til å fungere betre.
Stortinget i 1814
Stortinget i 1814, Omframstortinget i 1814 var fyrste gong det norske Stortinget kom saman etter at Riksforsamlinga på Eidsvoll hadde vedteke Grunnlova. Det var eit «omfram» storting av di det kom saman til ei anna tid enn Grunnlova føresetje.
Stortinget kom saman i Oslo katedralskole i Kristiania 7. oktober 1814 som følgje av Mossekonvensjonen, kor det vart fastsett at den svenske kongen skulle drøfte med det norske Stortinget om ein union mellom Noreg og Sverige på grunnlag av Eidsvoll-grunnlova.
Oppgåva til Stortinget var å revidere grunnlova slik at ho kunne virke i ein union med Sverige og å velje den svenske kong Karl II til norsk konge etter at Kristian Fredrik hadde abdisert. Stortinget avslutta revisjonen av grunnlova og valde Karl II til norsk konge 4. november 1814. Stortinget blei oppløyst 26. november.
Trippelalliansen i 1717
Trippelalliansen av 1717 var ein avtale mellom Storbritannia, Frankrike og Dei sameinte Nederlanda. Austerrike slutta seg til alliansen i 1718, slik at det vart ein kvadruppelallianse. Avtala hadde som formål å sørgje for at Spania ikkje fekk utvikle seg til å bli ei supermakt i Europa, og freiste å tvinge Spania til å overhalde vilkåra i freden i Utrecht av 1713.
Travelin' Band
«Travelin' Band» er ein song skriven av John Fogerty og opphavleg spelt inn av Creedence Clearwater Revival. Han vart gjeven ut på albumet deira Cosmo's Factory i 1970. Med «Who'll Stop the Rain» på andre sida var han ein av tre doble A-sida singlar frå det albumet som nådde Topp 5 på poplista i USA og den første av to som nådde andreplassen, i lag med «Lookin' Out My Back Door». «Travelin' Band» var òg ein hit i Storbritannia, der han nådde åttandeplassen på UK Singles Chart. I Noreg nådde singelen fjerdeplassen.
Songen var inspirert, både musikalsk og vokalmessig, av rock and roll-songar frå 1950-åra, særleg dei av Little Richard. I oktober 1972 meinte selskapet som hadde rettane til Richard sin «Good Golly, Miss Molly» at «Travelin' Band» var altfor lik og saksøkte Fogerty for plagiat. Dei kom til forlik i retten. Teksten av songen skildrar livet for ein musikar på turné.
Songen har vorte spelt av fleire andre artistar, mellom anna Elton John, som spelte inn ein versjon tidleg i karrieren sin. Jerry Lee Lewis song songen i lag med Fogerty på albumet Last Man Standing.
Songen finst i den brasilianske filmen O Homem Que Copiava.
18. april 2010 framførte Miranda Lambert, Carrie Underwood, Brad Paisley, Charlie Daniels og John Fogerty songen i lag under opninga av Academy of Country Music Awards.
Heile «Travelin' Band» vert spelt under ein slosskampscene i den tredje episoden av fjernsynsserien The Good Guys.
Songen er spelbar i videospelet Rock Band.
Allendale i Northumberland
Allendale eller Allendale Town er ein by i grevskapet Northumberland i England. Han har kring 2000 innbyggjarar.
Hovudnæringa her er hovudsakleg basert på jordbruk (hovudsakleg sauehald) og turisme, sjølv om han i det siste har vorte ein popular stad å bu for pendlarar til Newcastle upon Tyne.
Chains av Cookies
«Chains» er ein song skriven av låtskrivarduoen og den gong ektefellane Gerry Goffin og Carole King og opphavleg spelt inn (men ikkje gjeven ut) av The Everly Brothers. I 1962 vart han ein stor hit for korsongarane til Little Eva, The Cookies (#17 poplista i USA, #7 R&B-lista), og seinare vart han spelt av den engelske rockegruppa The Beatles.
The Beatles-versjonen
Singelen av The Cookies vart ein populær coverlåt for Liverpool-band etter han kom ut i november 1962, og vart ei kort stund spelt på konsertane til The Beatles. Dei spelte han inn 11. februar 1963 på fire forsøk. Det førte viste eg å vere best, så dei brukte dette. Songen kom ut på debutplata deira, Please Please Me. Lennon spelte introduksjonen på munnspel. Musikkskribenten Ian MacDonald kritiserte framføringa til The Beatles og meinte han «hadde nokre ureine tonar» og «mangla spontanitet». George Harrison song solovokal på Beatles-versjonen, og som fjerde songen på det første albumet deira, var det for mange første gongen dei høyrde Harrison syngje på ein song.
Dei spelte songen fleire gonger for radioprogramma til BBC, som Side by Side, Here We Go og Pop Go the Beatles. Ingen av desse kom ut på samleplata med BBC-innspelinga frå 1994. Dei kom til slutt ut i 2013 på samleplata On Air – Live at the BBC Volume 2).
Sylvie Vartan-versjonen
Songen vart omsett til fransk og kalla «Chance». Den franske versjonen vart spelt inn og gjeven ut i 1963 av Sylvie Vartan.
Innhald
EP Sylvie («Chance» / «Il revient» / «Reponds-moi» / «Tous les gens») RCA Victor 76.617 (1963, France)
Beatles-versjonen
Lydteknikar var Norman Smith
Igarka
Igarka (russisk skrift Ига́рка) er ein lukka by i Krasnojarsk kraj i Russland med om lag 7000 innbyggjarar. Byen ligg 163 km nord for polarsirkelen. Han er òg ein hamneby ved elva Jenisej og ligg 673 km frå elvemunningen.
Ariel
Ariel kan visa til:
Igarka
Ved byen ligg Igarka lufthamn, som ligg på andre sida av elva, noko som gjer han vanskeleg tilgjengeleg når elva er delvis tint. Om vinteren kan ein køyre over og om sommaren er det båtsamband, men i mellom dette vert transporttilhøva vanskeleg.
Igarka vart grunnlagd i 1929 som ei hamn for eksport av sagbrukprodukt og tømmer. Han fekk bystatus i 1931. Frå 1949 til 1953 vart det gjort eit mislukka forsøk på å knyte Igarka til det russiske jernbanenettet ved Salekhard. Tusenvis av Gulag-fangar omkom under prosjektet.
Hovudattraksjonen i byen er eit merkeleg permafrost-museum som har vunne pan-europeiske premiar.
Igarka er ein lukka by, etter at det i 2001 vart innført reiserestriksjonar for utlendingar og for russiske borgarar som ikkje er busett i byen.
Ilanskij
Ilanskij (russisk Ила́нский) er ein by i Krasnojarsk kraj i Russland med om lag 16 000 innbyggjarar. Han ligg ved den transsibirske jernbanen, rundt 200 km aust for Krasnojarsk.
Byen vart grunnlagt i 1645 som landsbyen Ilanskaja (russisk: Ила́нская). Han fekk bystatus i 1939.
Det levende slottet
Det levende slottet er ein japansk animasjonsfilm frå 2004. Filmen er regissert av anime-meisteren Hayao Miyazaki og produsert av Studio Ghibli. Det levende slottet er basert på Howl's Moving Castle, ein ungdomsroman av den britiske forfattaren Diana Wynne Jones. Filmen hadde norsk premiere 5. oktober 2005.
Llyn Llywenan
Llyn Llywenan er ein innsjø vest på Anglesey i Wales om lag 1 km nord for landsbyen Bodedern og 9 km aust for byen Holyhead. Han er 1,1 km lang og 400 meter brei med ei flate på 0,4 km². Innsjøen er den største naturlege innsjøen på øya. Dei større Llyn Alaw og Llyn Cefni er begge menneskeskapte.
Innsjøen har status som Site of Special Scientific Interest og ligg 34 meter over havet. Han vart vald som SSSI på grunn av uvanlege vassplanter som finst her og at han er særs grunn, slik at han dei neste hundreåra kan mudre heilt til.
Pergament
Pergament er eit materiale som vart brukt til bøker og diplom. Det vart laga av fint kalve-, geite- eller saueskinn. Vellum refererer spesifikt til kalveskinnspergament, som er den beste typen. Materialet vart ifølgje Plinius den eldre fyrst brukt i Pergamon under Eumenes I (263–241 f.Kr.) eller Eumenes II (197–160 f.Kr.), og har namnet sitt derifrå.
Skinnet vart skrapa slik at det vart tynt nok til å kunne bindast inn i ei bok. Pergament er eit haldbart materiale, men er sårbart for mygl, bakteriar og skadedyr. Rett oppbevaring er difor viktig. Mange gamle bøker er vortne øydelagde i bibliotek som har hatt fuktig luft eller ikkje god nok kontroll med gnagarar.
I'm Your Captain (Closer to Home)
«I'm Your Captain (Closer to Home)» er ein song frå 1970 skriven av den amerikanske musikaren Mark Farner og spelt inn av Grand Funk Railroad som siste songen på albumet Closer to Home. Songen er ti minuttar lang og den lengste studioinnspelinga deira. Det er ein av dei mest kjende songane til gruppa, og er komponert som to forskjellige, men tett tilknytte delar. Tittelen har blitt skrive på forskjellige måtar på forskjellige Grand Funk-album, som «I'm Your Captain», «I'm Your Captain/Closer to Home», «Closer to Home/I'm Your Captain», «Closer to Home (I'm Your Captain)», og «Closer to Home».
Pergament
Sjølv om pergament vart teke i bruk i antikken var det i mellomalderen materialet hadde gullalderen sin. Det vart etterkvart erstatta av papir, som vart produsert i Europa frå 1000-talet, etter at maurarane hadde introdusert det i Andalusia. Det skulle gå endå ei tid før pergamentet gjekk or bruk, særleg til produksjon av praktverk. Med boktrykkarkunsten forsvann pergament nesten heilt. Frå sist på 1900-talet har materialet vorte teke i bruk att av ein del kunstnarar.
I'm Your Captain (Closer to Home)
Låtskriving og innspeling
Farner skreiv teksten til songen først. Orda skal ha kome til han midt på natta etter at han hadde bede om inspirasjon til å skrive noko meiningsfullt. Akkordrekkja på «I'm Your Captain» kom til han morgonen etter, og den følgjande dagen tok han songen med seg til bandet. Dei likte songen raskt, men etter ei stund kom dei ikkje på korleis dei skulle ende den andre delen. Dei fann så ut at dei skulle bruke eit orkester, og leigde inn Tommy Baker, ein arrangør og trompetist som arbeidde med fjernsynsserien Upbeat. Han foreslo at dei skulle forlenge slutten for å lage rom for orkesteret å utvikle seg i, og produsenten Terry Knight henta inn Cleveland Symphony Orchestra for å spele det inn. Bandmedlemmane høyrte aldri den ferdige versjonen før Knight spelte det for dei i heimbyen Flint i Michigan. Farner nearly cried when he heard it, and Brewer has said "We were just like, 'Wow!'"
Mottaking
«Closer to Home» vart gjeven ut som singel og vart ein moderat suksess tidleg på hausten i 1970. Han nådde 22. plassen på Billboard Hot 100 og vart den første hitten til gruppa på topp 40 i USA. Han var ein langt større suksess på progressiv rockeradio, som dei i New York. Dette var med på å hjelpe albumet opp til topp 10 på den amerikanske albumlista.
Pergament
Ein særskild type pergament er palimpsest. Det er brukt pergament der skrifta er skrapa bort slik at det kan brukast omatt. Ved hjelp av moderne hjelpemiddel som røntgen og infraraudt ljos har ein kunna lese den opphavlege skrifta, noko som har ført til at verk ein trudde var tapte er vorten attfunne.
I'm Your Captain (Closer to Home)
Mottaking
Mange reknar songen som høgdepunktet på albumet, og både Farner og andre rekna det som den beste låten han skreiv. I 1988 kåra lyttarane på New York-stasjonen WNEW-FM songen til den 71. beste songen gjennom tidene, og 20 år seinare, i 2008, rangerte lyttarane av Q104.3 i New York songen som den 112. beste.
Songen finst på mange konsertalbum av Grand Funk, som Mark, Don and Mel: 1969–71 frå 1971, Caught in the Act frå 1975 og Bosnia frå 1997.
Songen er òg blitt spelt av det tyske powermetalbandet Helloween.
Huset Farnese
Huset Farnese er eit italiensk fyrstehus som har vore kjend sidan 1150. Det er kalla opp etter slottet Castrum Farneti nær Orvieto i Umbria.
Condottieren Ranuccio Farnese, som døydde etter 1454, la grunnlaget for rikdomen til slekta og sambanda mellom familien og pavestolen. Han var farfar til Bartolomeo Farnese, som hadde etterslekt som bar tittelen hertug av Latera, Giulia Farnese (1474–1524), som var elskarinna til pave Alexander VI og kjend som «Kristi brud», og kardinal Alessandro Farnese (1468–1549), som var pave frå 1534 under namnet pave Paul III. Paven byrja oppføringa av Palazzo Farnese i Roma, og gjorde sonen sin Pier Luigi Farnese (1503–47) til suveren hertug av Parma og Piacenza i 1545. Pier Luigi starta bygginga av eit enormt palass i Parma, som på 1600-talet vart ombygd til teateret Teatro Farnese. Han var far til kardinal Alessandro Farnese (1520–89), som fullførte palasset i Roma og fekk bygd Palazzo Farnese i Caprarola søraust for Viterbo og kyrkja Il Gesù i Roma, og Ottavio Farnese (1524–86), hertug av Parma, som var gift med Margrete, ei uekte dotter av keisar Karl V av Det tysk-romerske riket og regent i Dei sameinte Nederlanda. Sonen deira var feltherren Alessandro Farnese (1547–92), hertug av Parma, som òg vart regent i Nederlanda og styrkte den spanske overhøgda der opp til den noverande belgisk-nederlandske grensa.
Slekta døydde ut på mannsida med tippoldebarna hans Francesco Farnese (1678–1727) og Antonio Farnese (1679–1731), som begge var hertugar av Parma, og fyrst Odoardo Farnese (1666–93). Dottera til Odoardo, Elisabeth Farnese (1692–1766) vart gift med kong Filip V av Spania, og hertugdøma Parma og Piacenza gjekk 1731 i arv til sonen deira Karl (1716–88), som frå 1735 var konge av Napoli og Sicilia og frå 1759 konge av Spania som Karl III.
Alf Wiig
Alf Kristian Theodor Wiig var ein norsk biskop og ordførar.
Wiig var fødd i Kristiansund. Han tok teologisk embetseksamen i 1917 og var i åra etterpå knytt til KFUM i Bergen. Han gjorde teneste som sokneprest i Karasjok frå 1923 og Sortland frå 1934, og var òg prost i Hammerfest og Vesterålen. Han var òg ordførar i Karasjok (1932–34).
Etter krigen vart han fylkesprost i Finnmark (1945–1952) med spesielt ansvar for attreisning av kyrkja sine bygningar og eigedomar. I 1952 vart han først domprost i Tromsø, før han vart oppnemnd til den første biskopen i det nye Nord-Hålogaland bispedømme (1952-1962). Han var pådrivar for den første kvinnelege presten i landet Ingrid Bjerkås (1961). Han vart heidra med Petter Dass-medaljen i 1967. Han fekk òg St. Olavs orden.
Wiig var gift med Margrethe Wiig (1903-2002), forfattaren av den første samiske ABC-boka.
Falske vener
Falske vener er ord på ulike språk som likner kvarandre i form, men har ulik tyding. Slike ordpar finn ein gjerne i språk som har språkleg eller kulturell slektskap, slik at mange ord der både er like og har lik tyding, men nokre ord har ulik tyding, til dømes fordi tydinga har utvikla seg ulikt på dei ulike språka, eller fordi dei har ulike lånord. Falske vener kan vera eit problem i samband med språklæring, der ein ikkje har fullstendig oversikt over tydingane til orda på eit andrespråk, tolking og omsetjing, der ein kan oversjå feiltolkingar.
Det finst fleire falske vener på bokmål og nynorsk. Bokmålsordet «uttalelse», som kan visa til ei 'uttrykt meining' eller ein 'resolusjon', kan omsetjast feil til nynorsk som «uttale» der eit ord som «fråsegn» ville vore rettare. Eit døme på falske vener mellom norsk og svensk er svensk glass (lånord frå fransk glace), som tyder 'is(krem)', ikkje 'glas', på norsk.
Svensk grundlag kan minna om norsk «grunnlag», men tyder 'grunnlov'. Dansk grine tyder 'å le', men på norsk tyder det å grina eller gråta.
Toril Førland
Toril Marit Førland er ein norsk tidlegare alpinist frå Bærum. Ho fekk bronsemedaljen i kombinasjonen i verdsmeisterskapen i alpint 1972, og vann fem NM-gull i perioden frå 1971 til 1974. Førland var medlem av Bærums Skiklub.
Karriere
Førland tok sine fyrste verdenscuppoeng i mars 1970, knapt 16 år gammal. To år seinare vann ho gull i storslalåm og sølv i slalåm under junior-VM i Madonna di Campiglio. Ho deltok så i Vinter-OL 1972 i Sapporo. Der tok ho bronsen i kombinasjonsøvinga, som den gongen var ei VM-tevling beståande av resultata frå dei olympiske tevlingane i høvesvis slalåm og utfor.
I dei to fylgjande sesongane plasserte Førland seg seks gongar mellom de ti fremste i verdscuprenn. Hennar beste resultat var ein fjerdeplass i slalåm i Chamonix i januar 1973. Under VM i alpine greiner 1974 vart ho nummer åtte i både slalåm og utfor, noko som gav ein femteplass i kombinasjonen.
Førland vart norsk meister i slalåm tre år på rad, 1971–1973. I 1973 vart ho norsk meister også i storslalåm, medan ho i 1974 sikra seg gullmedaljen i utfor under noregsmeisterskapen i alpine greiner på Oppdal. Mellom 1971 og 1975 tok Førland 11 NM-medaljar i alpint (5-2-4). Ho la opp i 1975.
Førland vart i 1972 tildelt Porsgrunds Porselænsfabriks Ærespris.
Japanpapir
Japanpapir, japansk washi (和紙), også kalla wagami, er ein type handlaga klutepapir som kjem frå Japan. Det er feilaktig blitt kalla rispapir i mange vestlege land. Japanpapir er ofte veldig tjukt, og kan ha ei lett gul- og silkeliknande overflate. Japanpapir er veldig haldbart og kan vere sterkt som pergament. Det slitesterke washi-papiret har fibrar basert på baststavane ein finn i kozo (broussonetia papyrifera – papirmorbærtre), mitsumata (Edgeworthia papyrifera – japansk papyrusbusk) og bark frå ganpi (Diplomorpha sikokiana). Forutan desse er også hamp, bambus, kveite, ris og nokre andre plantefibrar brukt i spesielle tilfelle.
Papir er ein viktig del av japansk kultur og washi vert brukt i alt frå arkitektur og kunst (ukiyoe), til daglegdagse produkt som klede og leiker (origami og lakkarbeid). Japanpapir har blitt brukt i Europa sidan slutninga av 1800-talet til kunstgrafikk og bibliofilutgåver av kunstnarisk illustrerte bøker. Japanpapir vert i dag nytta i arkiv- og museumssamanheng i samband med papirkonservering og som mellomleggspapir for grafikk, teikningar og arkivalia.
Høgfrekvens
Kortbølgje
Llyn Mair
Llyn Mair er ein 6 hektar stor innsjø i Nord-Wales i området Tan-y-Bwlch, like oppfor Plas Tan-y-Bwlch og i tilsigsområde til River Dwyryd. Han vart bygd av William Edward Oakeley (frå Plas Tan-y-bwlch) som ein 21-årsdagsgåve til dottera Mair og som vassforsyning.
Phillips Idowu
Phillips Olaosebikan Idowu er ein britisk tidlegare friidrettsutøvar som tevla i tresteghopp. Han vart verdsmeister i øvinga i 2009 og europameister i 2010.
Aktiv
I sin fyrste store tresteg-finale, under Sommar-OL 2000, enda Idowu på sjetteplass med eit hopp på 17,08 meter. Han kapra ein finaleplass også i friidretts-VM 2001, men stoppa på niandeplass med eit lengstehopp på 16,60 m. Hans store gjennombrot kom då han vann sølvmedaljen ved samveldeleikane 2002. Med eit hopp på 17,68 m sette han personleg rekord, men fann sin overmann i landsmannen Jonathan Edwards.
Ein kneskade sette Idowu utanfor friidrettsarenaen i 2003. Han var tilbake til Sommar-OL 2004, der han hoppa gode 17,33 m i kvalifiseringa. I finalen mislukkast han og fekk ikkje eit einaste godkjent hopp. Ved samveldeleikane 2006 vann han trestegtevlinga med eit hopp på 17,45 m. Han fylgde opp med ein femteplass i EM 2006 i Göteborg, lengstehoppet målte 17,02 m.
Rollene vart omsnudd for dei to under VM 2009. Idowu gjorde verdsbeste i øvinga for året med 17,73 meter i finalen og vann gullmedaljen, Évora på sølvplass landa på 17,55 m. Under friidretts-EM 2010 forbetra Idowu sin personlege rekord til 17,81 m og vann gull med 30 cm margin til andremann, Marian Oprea frå Romania. I 2011 strekte han seg til heile 17,77 m under VM i friidrett i Daegu, noko som gav han sølvmedaljen. Christian Taylor frå USA vann med 17,96 m.
Idowu la opp som tresteghoppar etter han ikkje lukkast å nå OL-finalen på heimebane i 2012.
Marchlyn Mawr
Det er sagt at skatten til kong Arthur ligg i ei grotte i nærleiken.
Christian-Albrechts-Universität zu Kiel
Christian-Albrechts-Universität zu Kiel (CAU) er eit universitet i Kiel i Schleswig-Holstein. Det har over 20 000 studentar og 600 vitskapeleg fast tilsette.
Universitetet vart grunnlagt 5. oktober 1665 av hertug Christian Albrecht av Holstein-Gottorp i samband med Kiel slott. Frå denne tida, rett etter trettiårskrigen, stammer òg ordspråket Pax optima rerum, «fred er det høgaste gode», i seglet til universitetet.
Camelford
Camelford (kornisk Ryskammel) er ein by i grevskapet Cornwall i England. Han har kring 2500 innbyggjarar og ligg ved elva Camel nordvest for Bodmin Moor. Byen ligg om lag 16 km nord for Bodmin.
Oreadar
Oreadar er ei biologisk slekt Oreotrochilus av kolibriar med sju medlemmer som alle lever høgt i Andesfjella frå det ekstremt sørlege Colombia i nord, sørover langs Andes og inn i Santa Cruz-provinsen i Argentina, delvis òg over grensa til Chile.
Fellesnemninga «oreade» i dei norske artsnamna er frå gresk mytologi som ei nemning for fjellnymfe.
Skildring
Oreadar er typisk mellom 13 og 15 centimeter lange med ganske lange, svakt bua svarte nebb. Hannen har vanlegvis ein iriserande grøn strupe og hals, eller blålilla hos vulkanoreade, med matt grønaktig overside og bleike flankar. Ei sentral stripe eller ein flekk på undersida er vanlegvis svart, men er brun hos andesoreaden. Halen er vanlegvis mørk med eit kontrasterande kvitt mønster; mønsteret er kanelfarga hos brunoreade, og halen er heilt mørk hos svartbrystoreade. Hoa er mattare, med ein kvitaktig strupe tett flekka; med grøn, kvit, brun eller kanelfarga underside, og ein mørk hale med eit kvitt mønster.
Åtferd
Desse svært territoriale kolibriane finst i tempererte og alpine grassletter, kratt og skog i høgder frå 1200 opp til 5200 meter over havet. Ein har observert hekking av vulkanoreade opp til ca. 5000 moh. i klippevegger i Cotopaxi. Mange oreadar lever hovudsakleg av nektar frå artar i planteslekta Chuquiraga i korgplantefamilien, og nokre artar kan vere avgrensa til dei.
Slekta har gått gjennom allopatrisk artsdanning.
Artslista
Oreadar i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. IUCN kategori er etter HBW and BirdLife Taxonomic Checklist.
Tysbastslekta
Tysbastslekta (Daphne) er ei planteslekt i tysbastfamilien.
Ho omfatta lauvfellande eller eviggrøne buskar. Blada er heilranda, har svært kort stilk og sit nesten alltid spreitt. Blomane duftar sterkt og har ikkje eigentlege kronblad, men begeret er vakse saman til eit røyr med fire flikar som minner om kronblad. Dei eviggrøne artane har ofte grøne blomar, medan dei lauvfellande som regel har rosa blomar, men det finst òg andre blomsterfargar som gul, kvit og purpur. Mange blomstrar svært tidleg på året, seint på vinteren eller tidleg på våren. Frukta er ein mellomting mellom ei steinfrukt og eit bær og er særs giftig for menneske, men ufarleg for fuglar.
Slekta er utbreidd i dei tempererte og subtropiske delane av Eurasia og Nord-Afrika frå Asorane i vest til Kamtsjatka i aust. Det finst 19 arter i Europa. I Noreg finst ein art, tysbast (Daphne mezereum), naturleg. Fleire av artene i slekta blir dyrka i hagar.
Artar
I juli 2020 rekna Plants of the World Online følgjande artar med til slekta:
Filmmusikken Harry Potter and the Philosopher's Stone
Harry Potter and the Philosopher's Stone er musikken i filmen Harry Potter og de vises stein. Fyrste del av sporet Prologue blir brukt i alle filmane, men det mest kjende sporet er Hedwig's Theme.
Molaupsulykka
Molaupsulykka var ei snøskredulykke ved garden Molaupen i Hjørundfjorden i Ørsta på Sunnmøre der sju menneske miste livet. Onsdag 24. november 1971 var fire menn frå Ytre-Standal og Stavset over til austsida av Hjørundfjorden for å leite etter bukkar i fjellterrenget ved Molaupen. Utover dagen vart det vind og mildare. Kring klokka 13 vart ein av mennene teken av ei snøfonn og gøymd under snømassane. Det vart reist tilbake over fjorden for å skaffe hjelp. Dei første som nådde fram var frå gardane og grendene ytst i fjorden. Dei fann den skredtekne i live. Men før dei fekk han ut kom nye fonner og tok både han og åtte av leitemannskapet. Dette hende kring klokka 17.
Eit stort redningsarbeid kom i gang. Svært dårleg ver gjorde det uråd å leite om natta. Om morgonen, i 9 - 10 tida, vart to mann funne i live. Dei hadde då lege under snøen i 16-17 timar. Seinare på dag vart dei andre sju funne omkomne. Om lag 100 personar var med i redningsaksjonen, både folk frå Røde Kors og andre frivillige. Ein redningshund frå Ålesund var til stor hjelp.
Denne ulykka fekk stor mediadekking.
Gusty Gully
Gusty Gully er ein liten dal med ein isbre i den øvre dalen, mellom Mount Kuipers og Knobhead i Quartermain Mountains i Victoria Land i Antarktis. Han fekk dette namnet av Alan Sherwood som leia ei gruppe frå New Zealand Geological Survey til området, 1987–88, på grunn av dei kraftige vindane her, på same måte som Windy Gully som ligg 3 nautiske mil i vest. Gust er eit engelsk ord for vindkast.
Kong Fahd internasjonale lufthamn
Kong Fahd internasjonale lufthamn (KFIA) (IATA: DMM, ICAO: OEDF) er ein flyplass i Dammam i Saudi-Arabia, 20 km nordvest for Dammam. Flyplassen var ferdig utbygd mot slutten av 1990, og slik at dei allierte styrkane under den første Golfkrigen kunne nytte området tidleg i 1991 til å oppbevare militære luftfartøy. KFIA var basen til alle USAF A-10-fly (144), i tillegg til mange andre under Golfkrigen. Den nye King Fahd internasjonale lufthamn vart opna for sivil luftfart den 28. november 1999, og alle flyselskap flytta operasjonane sine frå Dhahran internasjonale lufthamn, som var i bruk fram til då. Den nye Dammam flyplass tener det meste av det austlege Saudi-Arabia, og særleg storbyområdet som utgjer Dammam, Dhahran, Khobar, Qatif og Ras Tanura, i tillegg til Jubail med i alt over 2,5 millionar innbyggjarar. Flyplassen er den tredje største for Saudia, og var tidlegare eit knutepunkt for det nedlagde Sama Airlines.
Flyplassen er kalla opp etter Fahd bin Abdulaziz Al Saud, som var konge av Saudi-Arabia frå 1982 til han døydde 2005.
Fleire kjelder, som Guinnes rekordbok, har denne flyplassen som den største i verda ut frå areal, med eit samla areal på 780 kvadratkilometer (større enn Bahrain). Den offisielle nettsida til flyplassen skriv at det utnytta arealet er 36,775 kvadratkilometer, og nemner at 780 km² er heile området som flyplassen eig.
Savitribai Phule
Savitribai Jyotirao Phule var ein indisk samfunnsreformator og diktar. Saman med ektemannen Jyotirao Phule spelte ho ei viktig rolle i å betra kåra til kvinner i Britisk India.
Bakgrunn
Savitribai Phule var fødd i 1831 i Naigaon i Maharashtra. Familien hennar var velståande bønder. Faren var patil, eller landsbyoverhovud.
I 1840, då Savitribai var ni, blei ho gift med den tolv år gamle Jyotirao Phule. Barneekteskap var vanlege i India på denne tida. Paret fekk ingen barn saman, men adopterte seinare Yashavantrao, sonen til ei brahminarenkje.
Virke
I 1848 skipa Savitribai og Jyotirao Phule ein jenteskule i Pune, etter at han først hadde lært henne å lesa. Savitribai var den første læraren ved skulen. Utdanninga av kvinner og lågkastefolk møtte mykje motstand i lokalsamfunnet, og paret blei drive ut frå familieheimen. Dei fekk ly og støtte av Usman Sheikh og systera hans Fatima Sheikh.
Paret skipa også ein heim for einslege gravide kvinner, anten enkjer eller offer for seksuell utnytting. Balhatya Pratibandhak Griha tok vare på barna deira for å hindra at dei blei drepne etter fødselen. Fleire av desse barna døydde som unge, men ein av dei, Yashavantrao, blei adoptert av paret og fortsette arbeidet deira.
Død
I 1897 kom den tredje pestpandemien til området. Savitribai og Yashavantrao opna ein klinikk for å pleia byllepestoffer i Sasane Mala i Hadapsar, nær Pune, men utanfor byen. Savitribai tok sjølv med pasientar til klinikken. Ho blei smitta, og døydde av sjukdommen 10. mars 1897.
Dikting
Savitribai Phule skreiv fleire dikt mot diskriminering og for utdanning. Dei er blitt gjevne ut posthumt i to diktsamlingar - Kavya Phule (1934) og Bavan Kashi Subodh Ratnakar (1982).
Kalasha
Kalasha eller kalasha-mondr er eit språk i Chitral-gruppa av dei dardiske språka, som igjen er ei undergruppe i den indoariske språkfamilien. Kalasha blir tala av kalash-folk i distrikta Chitral, Kalasha Desh og Khyber Pakhtunkhwa i Pakistan. Det har rundt 5,000 talarar (1998).
Dartmouth i Devon
Dartmouth er ein by i grevskapet Devon i England. Han har kring 5500 innbyggjarar. Han er ein turistdestinasjon og ligg på breidda av elva Dart.
Teenage Wildlife
«Teenage Wildlife» er ein song skriven av David Bowie i 1980 for albumet Scary Monsters (and Super Creeps). Med ei lengd på nesten sju minutt er han den lengste songen på albumet og den lengste Bowie hadde spelt inn sidan «Station to Station» (1976). Han var sidan forbigått av andre, lengre songar som «Bring Me the Disco King» frå 2003 og «Blackstar» i 2016.
Musikk og tekst
Den originale tittelen på songen var «It Happens Everyday». Produsenten Tony Visconti sa «I staden for å syngje 'Not another teenage wildlife' song han 'It happens everyda-a-ay.'»
Mot eit musikalsk arrangement som minna mykje om den klassiske songen hans «Heroes», inkludert teksturaktig gitarspeling av både Robert Fripp og Chuck Hammer, og vandrande fraser etter tekstparagrafane, verkar Bowie å rette målet mot post-punk-artistane, særskild Gary Numan, som var inspirerte av nettopp Bowie:
A broken-nosed mogul are you One of the new wave boys Same old thing in brand new drag Comes sweeping into view As ugly as a teenage millionaire Pretending it’s a whiz-kid world
I eit intervju i 1980 sa Bowie om Numan og hans «whiz-kid world» at «Det Numan gjorde gjorde han glimrande, men i repetisjon, det er det same om att og om att når du har høyrt det ein gong. Det er den falske ideen om eit høgteknologisk samfunn og alt det som ikkje eksisterer. Eg trur ikkje me er nokon stad nær eit slikt samfunn. Det er ei enorm myte som diverre er blitt foreviga, trur eg, ved å lese om kva eg har gjort i det rockeområdet i det siste, og i forbrukarområdet har fjernsynet frykteleg mykje å svare for med tanke på fabrikasjonen av denne dataverd-myta.» Songaren Boy George har sagt at favorittsongteksten hans var «As ugly as a teenage millionaire».
Andre utgjevingar
Songen kom ut på samleplata The Collection (2005).
Konsertversjonar
Songen vart ofte spelt under Outside-turneen i 1995-1996 og to ulike konsertopptak finst på albuma Ouvre le Chien (Live Dallas 95) (2020) og No Trendy Réchauffé (Live Birmingham 95) (2020).
Filmmusikk
Filmmusikk er musikk som er komponert spesielt for bruk i film, men det kan også omfatte annan musikk. Vanlegvis bruker ein musikk som dette til stemningsskapar i film, ved at musikken understrekar ei eller fleire hendingar i handlinga, eller ved at ein eller fleire av rollefigurane blir gjeve eit spesielt musikalsk tema. Eit døme på det siste er «Imperial March»-temaet (komponert av John Williams) som symboliserer det galaktiske imperiet og Darth Vader i fem av dei seks Star Wars-filmane.
Filmmusikk er som regel ikkje-diegetisk. Det vil seie at den ikkje kjem frå ei synleg kjelde på skjermen. Det finst unntak, som i filmen Vill vest (Blazing Saddles) av Mel Brooks frå 1974, der ikkje-diegetisk filmmusikk blir parodisert ved at Count Basie and his Big Band plutseleg dukkar opp «i bilete» under avspelinga av ein melodi.
Mellombølgje
Mellomfrekvens (MF) eller mellombølgje dekker radiofrekvensområdet mellom 300 kHz og 3000 kHz. Om kvelden og natta vert signala reflekterte i ionosfæren og kan rekke langt, ofte over det meste av kontinentet dei vert sende frå. Mellombølga har difor vore mykje brukt til kringkasting og til skipsradiosamband. Mellombølga vert ofte referert til som den delen av MF-frekvensområdet (300–3000 kHz), der ein finn kommersiell AM-kringkasting. Desse kringkastarane har konsesjon på frekvensane mellom 525 kHz til 1615 kHz (1705 kHz i Nord-Amerika, Australia og delar av Sør-Amerika.)
Bølgelengde: 100–1000 meter.
Barnoldswick
Barnoldswick, lokalt berre kalla Barlick, er ein by i grevskapet Lancashire i England. Han har kring 11 000 innbyggjarar. Han ligg like utanfor nasjonalparken Yorkshire Dales. Byen vart bygd nedanfor Weets Hill og like ved Stock Beck, ei sideelv til elva Ribble.
Historisk var byen ein del av West Riding of Yorkshire. Han ligg om lag 48 km frå byane Leeds, Manchester og Preston, og 43 km søraust for Lancaster.
Hilde Fredriksen
Hilde Fredriksen er ein norsk tidlegare friidrettsutøvar frå Oslo. Ho vann i tida 1977-86 til saman 18 NM-gull fordelt på 100 meter hekk, 400 meter hekk, lengdehopp og femkamp. I løpet av sine aktive år sette og forbetra ho 28 norske rekordar i hekkeløp. Fredriksen sin noregsrekord på 400 meter hekk frå august 1983 stod i bortimot 33 år. Ho var medlem 1977-80 i Grorud Idrettslag, 1981-85 i Oslo Idrettslag og 1986-89 i IK Tjalve.
Aktiv
Fredriksen slo gjennom sommaren 1977, 17 år gammal. På 100 meter hekk sette ho landsrekord med 14,1 på Bislett stadion i juli månad og med 14,0 i København i august månad 1977. Også på langhekken sette ho same sommaren norske rekordar, fyrst med 60,0 og straks etter 59,6 sekundar. I 1978 tok Fredriksen noregsrekorden på korthekken til 13,8 på Bislett i juni og til 13,6 i Steinkjer i august, før ho under EM 1978 oppnådde ho 13,63. På langhekken flytta ho rekorden til 58,4 i Larvik og 1. september presterte ho 58,12 under europameisterskapen i Praha.
I 1980 heldt Fredriksen fram med å forbetre dei norske rekordane i hekkeløp. Den 31. mai kom ho på korthekken inn på 13,60 sekundar i Steinkjer og 29. juni fekk ho den manuelt tekne tida 13,4 i Porsgrunn. På dagen to månader etter siste elektroniske rekord, viste klokka 13,59 på Bislett stadion den 31. juli. Tidlegare i månaden forbetra ho landsrekorden på langhekken til 57,62 sekundar i svenske Varberg. Etter som 400 m hekk i 1980 ikkje stod på OL-programmet, vart det halde ein uoffisiell verdsmeisterskap i Sittard i Nederland. Her sprang Fredriksen på 57,44 i forsøket. I finalen forbetra ho seg til 56,85 sekundar og enda med det på sjetteplassen.
Sommaren 1981 senka Fredriksen noregsrekorden til 13,58 på Raufoss den 30. mai og til 13,55 i Göteborg den 16. juni. Allereie 26. juni på Bislett stadion oppnådde ho 13,39 sekundar. Den 29. august fekk ho den manuelle tida 13,3 under eit stemne i Årdal.
Den 31. juli 1983 vart Fredriksen tildelt kongepokalen under noregsmeisterskapen etter å ha sett meisterskapsrekord på 400 meter hekk på 56,92 sekundar, ein rekord som vart sletta fyrst i 2017. I dei komande vekene forbetra ho noregsrekorden i øvinga til 56,66 i Helsinki og der etter den 20. august i Sittard sette ho sin siste rekord med 56,33 sekundar.
Etter 1983-sesongen slutta Fredriksen med langhekk, i staden satsa ho meir på lengdehopp. Nettopp i 1983 vann ho den hittil (2017) skarpaste lengdetevlinga for kvinner i noko noregsmeisterskap. I medvind sigra ho med 6,48 meter, framom Heidi Benserud med 6,36 m og Mette Karin Ninive med 6,32 m. Sin siste personlege rekord sette Fredriksen med eit lengdehopp på 6,40 m i Luzern i 1986.
Bispelue
Bispelue, bispehue/huve eller mitra er eit hovudplagg brukt av biskopar og geistlege med tilsvarande status i ulike kyrkjesamfunn.
Bispelua brukt i den katolske og den anglikanske kyrkja har to stive spisse stykke framme og bak og to band som fell ned over nakken. I den ortodokse kirke har ho form som ei krone. Begge kan ha utvikla seg frå eit enkelt diadem eller panneband av metall. Det greske ordet mitra tyder eigentleg 'hovudband' eller 'belte'.
Haban Spur
Haban Spur er ein bratt fjellknaus 4,5 km nord for Scarab Peak som strekkjer seg nordaust frå den austlege delen av Tobin Mesa i Mesa Range i Victoria Land i Antarktis. Fjellet vart undersøkt geologisk av ei feltgruppe frå Ohio State University field party løpet av sesongen 1982–83, og vart namngjeve av Advisory Committee on Antarctic Names etter Marta A. Haban, ein geolog i gruppa.
National Trails
National Trails er langdistanse-fotturruter og ridevegar i England og Wales. Dei er administererte av Natural England, ein britisk statleg etat, og Natural Resources Wales, ein organisasjon støtta av den walisiske staten.
National Trail-ruter er merka med eit eikenøttsymbol langs ruta.
I Skottland blir det tilsvarane nettverket av turrutet kalla Scotland's Great Trails og er administerert av NatureScot.
Liste over National Trail-ruter
Til saman er desse ruten over lange.
Kurator
Kurator (frå latin curare, å take hand om) er ei nemning for ulike yrke eller stillingar.
Innan kunst og kultur
Frå om lag 1990-åra og i våre dagar vert nemninga framfor alt nytta i kunstnarleg samanheng, og tyder då ein person som har som oppgåve å ha oppsyn med, administrere og leggje til rette for utstillingar av kunstverk og gjenstandar på eit museum, eit kunstgalleri eller ein annan institusjon, eller som arbeider med pedagogiske oppgåver i slike samanhengar.
Kuratorar på det kunstnarlege området vel ut tema for utstillingane, finn fram til den eller dei kunstnarane som er aktuelle, og dei verka av dei som skal utstillast, står for utforminga av utstillinga og ofte òg for utforminga og for skriving av teksten i utstillingskatalogane og andre publikasjonar knytt til utstillingane. Dei har vanlegvis høgare kunstnarleg eller kunsthistorisk utdanning, og kuratorgjerninga har med tida utvikla seg til eit særskilt yrke.
Cosmo's Factory
Bakgrunn
Med utgjevinga av Cosmo's Factory i juli 1970 nådde Creedence Clearwater Revival det kommersielle høgdepunktet sitt. Det var det femte albumet deira på to år og det vart ein internasjonal storhit, som toppa albumlistene i seks forskjellige land. Bandet turnerte òg Europa i 1970 og spelte i Royal Albert Hall, og hadde tredd fram som eit av dei mest populære banda i Amerika ved å i stor grad ignorere syrerocken som elles dominerte denne tida. Men trass i den smittande blandinga av rockabilly, folk og R&B, vart dei avvist av somme musikarar og kritikarar som eit singelband utan substans. I ein artikkel i 2012 skreiv Uncut «Medan langhåra folk i San Francisco på andre sida av brua spotta den kommersielle sida deira, gjorde Creedence eit poeng ut av å gje ut singlar med doble A-sider. Og i forskjellig grad hadde begge songane ein eigen evne til å skjere gjennom alle delar av folkesetnaden.» Songaren og gitarist Fogerty, som tilsynelatande hadde dukka opp frå ingenting, men som i røynda hadde slite seg til tops med bandkollegaene gjennom det meste av 1960-åra som The Blue Velvets og The Golliwogs, skreiv songane deira og styrte i stor grad bandet. Grepet han hadde om bandet irriterte derimot dei andre, særskild den eldre broren Tom Fogerty, som slutta i bandet mot slutten av 1970.
Albumtittelen
Namnet på albumet kom frå eit lager i Berkeley der bandet hadde øvd tidleg i karrieren. Det vart kalla «The Factory» av trommeslagaren Doug «Cosmo» Clifford, fordi John Fogerty fekk dei til å øve der nesten kvar dag.
Komposisjon
Cosmo's Factory syner kanskje meir enn nokre andre Creedence-album dei mange musikalske ingrediensane som danna grunnlaget for «swamp rock»-stilen deira: R&B («Before You Accuse Me», «My Baby Left Me»), soul («I Heard It Through the Grapevine», «Long As I Can See the Light»), country («Lookin' Out My Back Door»), rockabilly og klassisk rock and roll («Ooby Dooby», «Travelin' Band»), og psykedelia («Ramble Tamble»).
«Travelin' Band» var inspirert av rock and roll-songar frå 1950-åra, særskild dei av Little Richard. I oktober 1972 meinte selskapet som eigde forlagsrettane til Richard sin «Good Golly, Miss Molly» at «Travelin' Band» hadde nok likskapar til at dei kunne saksøkje for plagiat, men det vart seinare løyst før det hamna i retten. Den andre sida av singelen, «Who'll Stop the Rain», kunne ikkje ha vore meir annleis. Fogerty fortalte Uncut i 2012: «'Travelin' Band' var helsinga mi til Little Richard, men 'Who'll Stop The Rain?' var ein del tida han vart laga på. Frå 1968 til 1974 var Vietnam truleg det viktigaste i tankane på unge folk.» «Run Through the Jungle» omhandla eit liknande tema., og mange lyttarar meiner teksten handlar om krigen. I følgje bassisten Stu Cook vart jungel-effektane i både opninga og avslutninga av songen skapt av «mengder baklengsinnspelinga av gitar og piano.» Munnspelet på songen vart spelt av John Fogerty. Songen var òg favoritt CCR-songen til Tom Fogerty: «Det er som ein liten film i seg sjølv med alle lydeffektane. Han endrar aldri toneart, men held på interessa di heile vegen. Det er som draumen til ein musikar. Han endrar aldri toneart, men du får ein illusjon om at han gjer det.»
Sosionom
Sosionom er nemninga på ein person som driv hjelpearbeid innanfor helse- og sosialtjenesta når det gjeld kliniske og/eller administrative oppgåver. Det er krav om å ha fullført treårig utdanning på sosiallina ved ei høgskule for å verte sosionom, men det er inga offentleg godkjenningsordning for sosionomar. Sosionomar som er tilsette på sjukehus for å hjelpe pasientar med å ta hand om nokre av dei gjeremåla dei ikkje kan stå for sjølv medan dei er på sjukehuset, vert ofte kalla sosialkuratorar.
Bakgrunnsstoff
Om sosionomutdanninga på nettstaden utdanning.no.
Atle Magnus Færøy
Atle Magnus Færøy er ein norsk biletkunstnar frå Færøyna i Solund.
Cosmo's Factory
Komposisjon
«Lookin' Out My Back Door» var ein direkte hyllest til Bakersfield Sound, ein musikkstil som hadde inspirert John Fogerty og Creedence-stilen. Buck Owens, ein av arkitektane bak Bakersfield-stilen, er til og med nemnt i teksten. Songen har eit livleg tempo, ei heimekjensle, og ei endring i tone og takt mot slutten. Teksten er fylt med fargerike, draumeaktige bilete, som fekk enkelte til å tru at songen handla om dop. I følgje dopteorien er «flying spoon» i songen ei kokainskei, og dei rare dyrebileta var ein syretrip. Men Fogerty har ofte sagt i intervju at songen vart skriven for den tre år gamle sonen, Josh. Paraden som passerer forbi skal ha vore inspirert av Dr. Seuss-boka And to Think That I Saw It on Mulberry Street.
Atle Magnus Færøy
Færøy er utdanna ved Statens håndverks- og kunstindustriskole i Oslo. Han debuterte i 1964 i Statens Kunstutstilling, og har i ettertid hatt ei rad offentlege utsmykningsoppdrag, mellom anna ved Fredriksten festning (vegg, 1985) og Kristiansund sjukehus (vegg, 1987). Færøy er innkjøpt både av Nasjonalgalleriet og Riksgalleriet.
Cosmo's Factory
Komposisjon
Sjølv om CCR var godt kjende for konsise, stramt arrangerte songar, har Cosmo's Factory to lengre spor: det sju minuttar lange opningssporet «Ramble Tamble» og den 11 minuttar lange coverversjonen av Marvin Gaye sin «I Heard It Through the Grapevine». Cook sa til Bill Kopp på musoscribe.com at «kvart albumet har eit langt spor, men dei var ikkje eigentleg jammar. 'Heard It Through the Grapevine' har ein meir jam-aktig karakter, men dei var alle ganske så strukturerte. Det var ikkje rom til å rote rundt.» Sjølv om CCR hadde vore borti i psykedelisk rock på debutsingelen «Susie Q», var den stormande «Ramble Tamble» meir ambisiøs. Songen byrjar med ein rockabillyintroduksjon før han går over i ein psykedelisk vegg var lyd som varerer i nesten fire minutt. Songen går attende til rockabilly-delen mot slutten. Denne songen har fått særskild mykje god kritikk, og journalisten Steven Hyden kalla det «den mest rocka songen gjennom tidene». FLeire andre songar hyller blues- og rock and roll-røtene deira, som Big Arthur Crudup sin «My Baby Left Me», Bo Diddley sin «Before You Accuse Me» og rockabilly-klassikaren «Ooby Dooby».
Utgjeving
I januar 1970 nådde den doble A-side-singelen «Travelin' Band»/«Who'll Stop the Rain», andreplassen på Billboard Hot 100. I april gav bandet ut den neste doble A-sida, «Run Through the Jungle»/«Up Around the Bend», som nådde høvesvis fjerde- og andreplassen på Hot 100, og starta den første turneen deira i Europa. Cosmo's Factory kom ut i juli 1970 i lag med den niande singelen deira, «Lookin' Out My Back Door»/«Long as I Can See the Light», som begge nådde andreplassen på Hot 100. Albumet selte til gullplate i USA den 16. desember 1970. 13. desember 1990 hadde det selt til 4x platinaplate for eit sal på over fire millionar.
Atle Magnus Færøy
Han bur og har galleri i Aureosen i Fræna saman med biletkunstneren Anne-Brit Krag.
Anatomiske rørsleskildringar
Rørsle er skildra ved bruk av spesifikke anatomiske omgrep. Rørsle førekjem i organa, lemmene og andre spesifikke kroppsdelar. Terminologien som blir bruka skildrar denne rørsla i samsvar med den relative retninga til ledda i anatomisk utgongsstilling. Anatomar brukar ei einskapleg samling av omgrep for å skildra rørsle, men den unike rørsla i hendene, føtne og augene krever ofte spesialiserte omgrep.